pythainlp/thai-wiki-dataset-v4 huggingface dataset:
ชื่อที่สลักไว้ใต้หัวใจ

ชื่อที่สลักไว้ใต้หัวใจ  เป็นภาพยนตร์แนวรักของไต้หวัน กำกับโดยแพตริก กวง-ฮุย หลิว นำแสดงโดยเอ็ดเวิร์ด เฉิน, เจิง ชิน-ฮัว และลีออน ได เข้าฉายในไต้หวันเมื่อวันที่ 30 กันยายน และเผยแพร่ทั่วโลกทางเน็ตฟลิกซ์ในวันที่ 23 ธันวาคม "ชื่อที่สลักไว้ใต้หัวใจ"เป็นภาพยนตร์แอลจีบีทีที่ทำรายได้สูงสุดในประวัติศาสตร์ของไต้หวัน รวมถึงเป็นภาพยนตร์ที่มีความนิยมในไต้หวันในปี ค.ศ. 2020 และกลายเป็นภาพยนตร์แนวเกย์เรื่องแรกที่ทำรายได้เกิน 100 ล้านดอลลาร์ในบ็อกซ์ออฟฟิศของไต้หวัน
ภาพยนตร์เรื่องนี้ได้รับการเสนอชื่อเข้าชิงรางวัลม้าทองคำ 5 รางวัล และสามารถคว้ารางวัลกำกับภาพยอดเยี่ยมและเพลงประกอบภาพยนตร์ยอดเยี่ยม
เรื่องย่อ.
เมื่อกฎอัยการศึกสิ้นสุดลงในปี ค.ศ. 1987 ในไต้หวัน นักเรียนชายสองคน ชาง เจีย-ฮั่น หรืออาฮั่น (เอ็ดเวิร์ด เฉิน) และหวัง ป๋อ-เต๋อ หรือเบอร์ดี้ (เจิง ชิน-ฮัว) ได้ตกหลุมรักกันท่ามกลางแรงกดดันจากครอบครัว โรคกลัวคนรักเพศเดียวกัน และการเปลี่ยนแปลงทางสังคม เบอร์ดี้ นักเรียนใหม่มาถึงโรงเรียนมัธยมคาทอลิกชายล้วน ที่ซึ่งเขาและอาฮั่นได้กลายเป็นเพื่อนซี้ในไม่ช้า ทั้งคู่เป็นนักดนตรีในวงดนตรีของโรงเรียน ทั้งสองได้เดินทางไปไทเป เพื่อไว้อาลัยให้กับการถึงแก่อสัญกรรมของประธานาธิบดีเจี่ยง จิงกั๋ว ทำให้อาฮั่นผูกพันกับเบอร์ดี้มากขึ้น แต่ทั้งคู่ก็ยังลังเลที่จะทำตามความปรารถนาของพวกเขา การเปิดโรงเรียนแบบสหศึกษาได้เพิ่มรอยร้าวให้กับความสัมพันธ์ของพวกเขามากขึ้น เบอร์ดี้ดึงดูดสายตาของเพื่อนร่วมชั้นหญิงคนหนึ่งซึ่งมอบความหวังในเรื่องรักต่างเพศที่สังคมยอมรับได้ แต่อาฮั่นยังคงยึดมั่นในความรักที่เขามีต่อเบอร์ดี้ เหตุการณ์ความขัดแย้งและการประนีประนอมซ้ำแล้วซ้ำเล่าดึงทั้งคู่มาพบกันและแยกทางกัน ก่อนที่โชคชะตาจะพาพวกเขาไปคนละทางในที่สุด
เอมิเรตไซเรไนกา

เอมิเรตไซเรไนกา  เกิดขึ้นเมื่อซัยยิด อิดริส ประกาศให้ไซเรไนกาเป็นรัฐอิสระเพียงฝ่ายเดียวเมื่อวันที่ 1 มีนาคม 1949 โดยได้รับการสนับสนุนจากสหราชอาณาจักร ซัยยิด อิดรีสประกาศตนเป็นประมุขแห่งไซเรไนกาใน 'การประชุมระดับชาติ' ที่เมืองเบงกาซีการยอมรับโดยสหราชอาณาจักรไม่ได้มีอิทธิพลต่อทัศนคติของสหประชาชาติ และอังกฤษและฝรั่งเศสได้รับคำสั่งให้เตรียมรับมือการประกาศเอกราชของลิเบียในมติที่ผ่านเมื่อวันที่ 21 พฤศจิกายน 1949 มีการประกาศเอกราชของราชอาณาจักรลิเบียเมื่อวันที่ 24 ธันวาคม 1951 และในวันที่ 27 ธันวาคม เอมีร์ ไอดริส ได้ขึ้นครองราชย์เป็นกษัตริย์อิดริสที่ 1
ธงสีดำที่มีสัญลักษณ์รูปดาวและจันทร์เสี้ยวสีขาวถูกนำมาใช้โดยอิดริสในขณะที่เขาได้รับการประกาศให้เป็นเอมีร์ในปี 1947 ธงนี้กลายเป็นธงชาติลิเบียในปี 1951 โดยมีการเพิ่มแถบสีแดงและสีเขียวซึ่งแสดงถึง ตรีโปลิเตเนีย และ เฟซซัน ตามลำดับ อิดริสในฐานะกษัตริย์แห่งลิเบียทรงใช้ธงของเอมิเรตไว้เป็นธงพระอิสริยยศส่วนพระองค์ โดยมีการเพิ่มมงกุฎสีขาวที่ด้านบน
เมื่อวันที่ 6 มีนาคม 2012 สะท้อนเหตุการณ์เมื่อ 63 ปีก่อน การประชุมลักษณะเดียวกันนี้จัดขึ้นที่เมืองเบงกาซี โดยเรียกร้องให้ไซเรไนกามีอำนาจปกครองตนเองและเป็นสหพันธรัฐมากขึ้น อาเหม็ด อัล-เซนุสซี พระญาติของอิดริส ได้รับการประกาศให้เป็นประธานสภาถ่ายโอนอำนาจแห่งไซเรไนกาที่ประกาศก่อตั้งขึ้น
แอลจีเรียของฝรั่งเศส

แอลจีเรียของฝรั่งเศส ((ถึงปี 1839) หรือ ; ชื่อไม่เป็นทางการในภาษาฝรั่งเศสคือ ,), หรือที่เรียกว่า อาณานิคมแอลจีเรีย เป็นช่วงที่แอลจีเรียเป็นอาณานิคมและต่อมาเป็นส่วนหนึ่งของฝรั่งเศส การปกครองของฝรั่งเศสในภูมิภาคนี้เริ่มขึ้นหลังจากการรุกรานแอลจีเรียของฝรั่งเศสที่ประสบชัยชนะ และดำเนินไปจนกระทั่งสิ้นสุดสงครามประกาศอิระภาพแอลจีเรียซึ่งนำไปสู่เอกราชในปี 1962 หลังจากตกเป็นอาณานิคมของฝรั่งเศสตั้งแต่ปี 1830 ถึง 1848 แอลจีเรียเป็นส่วนหนึ่งของฝรั่งเศสตั้งแต่วันที่ 4 พฤศจิกายน 1848 เมื่อรัฐธรรมนูญแห่งสาธารณรัฐที่สองของฝรั่งเศสมีผลบังคับใช้จนกระทั่งได้รับเอกราชในวันที่ 5 กรกฎาคม 1962
ในฐานะส่วนหนึ่งของฝรั่งเศสในอดีต แอลจีเรียกลายเป็นจุดหมายปลายทางของผู้อพยพชาวยุโรปหลายแสนคนที่รู้จักกันในชื่อ โคลอน และต่อมาเรียกว่า ปีเย-นัวร์ อย่างไรก็ตาม ประชากรมุสลิมพื้นเมืองยังคงเป็นประชากรส่วนใหญ่ของดินแดนนี้ตลอดประวัติศาสตร์ มีการประเมินว่าประชากรแอลจีเรียพื้นเมืองลดลงถึงหนึ่งในสามระหว่างปี 1830 ถึง 1875 เนื่องจากสงคราม โรคภัยไข้เจ็บ และความอดอยาก ความไม่พอใจในหมู่ประชากรมุสลิมทีละน้อยเนื่องจากการไม่มีเสรีภาพทางการเมืองและเศรษฐกิจทำให้เกิดการเรียกร้องให้มีการปกครองตนเองทางการเมืองมากขึ้น และในที่สุดก็ได้รับเอกราชจากฝรั่งเศส ความตึงเครียดระหว่างสองกลุ่มมาถึงจุดสูงสุดในปี 1954 เมื่อเหตุการณ์ความรุนแรงครั้งแรกเริ่มขึ้นจากสิ่งที่เรียกภายหลังว่าสงครามแอลจีเรีย โดยมีลักษณะของสงครามกองโจรและอาชญากรรมต่อมนุษยชาติที่ชาวฝรั่งเศสใช้เพื่อหยุดการก่อจลาจล สงครามสิ้นสุดลงในปี 1962 เมื่อแอลจีเรียได้รับเอกราชตามข้อตกลงเอเวียงในเดือนมีนาคม 1962 และการลงประชามติในการตัดสินใจด้วยตนเองในเดือนกรกฎาคม 1962
ในช่วงปีสุดท้ายที่เป็นส่วนหนึ่งของฝรั่งเศส แอลจีเรียเป็นสมาชิกผู้ก่อตั้งประชาคมถ่านหินและเหล็กกล้าแห่งยุโรปและประชาคมเศรษฐกิจยุโรป
เจมส์ อาร์. ชเลซิงเงอร์

เจมส์ ร็อดนีย์ ชเลซิงเงอร์  เป็นนักเศรษฐศาสตร์และรัฐกรชาวอเมริกัน ซึ่งดำรงตำแหน่งรัฐมนตรีว่าการกระทรวงกลาโหมคนที่ 12 ระหว่างปี 1973 ถึง 1975 ภายใต้ประธานาธิบดีริชาร์ด นิกสัน และเจอรัลด์ ฟอร์ด ก่อนที่เขาจะเป็นรัฐมนตรีว่าการกระทรวงกลาโหม เขาเคยดำรงตำแหน่งประธานคณะกรรมาธิการพลังงานปรมาณูระหว่างปี 1971 ถึง 1973 และเคยดำรงตำแหน่งผู้อำนวยการสำนักข่าวกรองกลางคนที่ 9 เป็นระยะเวลาไม่นานในปี 1973 ไม่เท่านั้น ชเลซิงเงอร์ยังเป็นรัฐมนตรีว่าการกระทรวงพลังงานคนแรกภายใต้ประธานาธิบดีจิมมี คาร์เตอร์ ระหว่างปี 1977 ถึง 1979
ระหว่างที่เขาดำรงตำแหน่งรัฐมนตรีว่าการกระทรวงกลาโหม เขาคัดค้านการนิรโทษกรรมผู้ต่อต้านร่างกฎหมายและกดดันให้มีการพัฒนาระบบอาวุธนิวเคลียร์ที่ซับซ้อนมากขึ้น นอกจากนี้ เขายังสนับสนุนโครงการอากาศยานรบ A-10 (ต่อมาคือ F-16) จนทำให้เกิดความมั่นใจว่าจะโครงการจะดำเนินจนเสร็จสิ้น
สะพานแลมเบธ

สะพานแลมเบธ (อังกฤษ: Lambeth Bridge) เป็นสะพานข้ามแม่น้ำเทมส์ เชื่อมต่อระหว่างย่านเวสต์มินสเตอร์ในเซ็นทรัลลอนดอน เข้ากับย่านแลมเบธในลอนดอนใต้
สะพานถูกทาด้วยสีแดงเป็นส่วนใหญ่ ซึ่งเป็นสีเดียวกับที่นั่งในสภาขุนนางที่อยู่ในพระราชวังเวสต์มินสเตอร์ ซึ่งตรงกันข้ามกับสะพานเวสต์มินสเตอร์ที่ถูกทาด้วยสีเขียว ซึ่งเป็นสีเดียวกับที่นั่งในสภาสามัญชน
สะพานแลมเบธเดิมเป็นสะพานแขวน เปิดใช้งานเมื่อวันที่ 10 พฤศจิกายน ค.ศ. 1862 ออกแบบโดยปีเตอร์ ดับเบิลยู. บาร์โลว์ (Peter W. Barlow) และสร้างโดยบริษัทเซอร์ชาลส์ฟอกซ์แอนด์ซันส์ (Sir Charles Fox and Sons) สะพานทำด้วยเหล็กดัดและมีความยาว 828 ฟุต (252.4 เมตร) โดดเด่นด้วยงานโลหะที่หรูหราและหอคอยหินที่สง่างามที่ปลายสะพานแต่ละด้าน
อย่างไรก็ตาม เนื่องจากปริมาณการจราจรที่เพิ่มขึ้นและสภาพที่ทรุดโทรมของสะพาน จึงมีการตัดสินใจเปลี่ยนสะพานใหม่ในปี ค.ศ. 1928 สะพานแลมเบธเดิมถูกปิดใช้งานและถูกรื้อถอนในปี ค.ศ. 1932
สะพานแลมเบธปัจจุบันซึ่งถูกสร้างเพื่อแทนที่สะพานเดิมเปิดใช้เมื่อวันที่ 19 กรกฎาคม ค.ศ. 1932 ออกแบบโดยเซอร์เรจินัลด์ บลอมฟิลด์ (Sir Reginald Blomfield) สร้างด้วยคอนกรีตเสริมเหล็กและตกแต่งด้วยหินพอร์ตแลนด์ มีซุ้มโค้ง 5 ช่อง และมีการออกแบบที่เรียบง่ายกว่าอย่างเห็นได้ชัดเมื่อเทียบกับสะพานรุ่นก่อน
ในช่วงหลายปีที่ผ่านมา สะพานแลมเบธได้ผ่านการปรับปรุงและบำรุงรักษาหลายครั้งเพื่อให้มั่นใจถึงความสมบูรณ์ของโครงสร้างและรองรับปริมาณการจราจรที่เพิ่มขึ้น ทุกวันนี้ สะพานแห่งนี้ยังคงทำหน้าที่เป็นเส้นทางคมนาคมที่สำคัญ โดยเป็นจุดเชื่อมโยงที่สำคัญระหว่างแลมเบธและเวสต์มินสเตอร์
สะพานแลมเบธไม่เพียงแต่มีประโยชน์ในการใช้งานจริงเท่านั้น แต่ยังมองเห็นทิวทัศน์อันน่าทึ่งของแม่น้ำเทมส์และสถานที่สำคัญอันเป็นสัญลักษณ์ เช่น พระราชวังเวสต์มินสเตอร์และลอนดอนอาย มันได้กลายเป็นส่วนสำคัญของภูมิทัศน์ทางสถาปัตยกรรมและประวัติศาสตร์ของลอนดอน
โบสถ์ยิวใหม่ (เบอร์ลิน)

โบสถ์ยิวใหม่  เป็นโบสถ์ยิวสร้างขึ้นในกลางศตวรรษที่ 19 ตั้งอยู่บนโอราไนน์บูร์แฌร์สตราส ในเบอร์ลิน สร้างขึ้นเพื่อเป็นศูนย์กลางหนึ่งสำหรับศาสนพิธีของชุมชนชาวยิว แทนที่โบสถ์ยิวเก่าซึ่งมีขนาดเล็กเกินไปสำหรับชุมชนที่ขยายใหญ่ขึ้น โบสถ์ยิวใหม่สร้างด้วยอิฐพอลีโครม และประดับประดาฟาซาดด้วยอิฐแกะสลักและงานดินเผา และแต่งสีด้วยเครื่องเคลือบดินเผา โดมของโบสถ์ยิวซึ่งโดดเด่นทำให้อาคารนี้เป็นหนึ่งในจุดหมายตาของเบอร์ลิน
ในสมัยนาซีเยอรมนี ทั้งโบสถ์ยิวใหม่และโบสถ์ยิวถนนรีเกสถูกโจมตีแต่ก็มีการซ่อมแซมขึ้นใหม่และใช้ปฏิบัติศาสนกิจเรื่อยมาจนถึงปี 1940 นอกจากจะใช้งานทางศาสนาแล้ว โถงหลักของโลสถ์ยิวยังใช้งานเป็นที่แสดงดนตรีและคำสอนเนื่องมาจากในเวลานั้นชาวยิวไม่สามารถเช้าใช้งานสถานที่อื่นได้ กิจกรรมรวมตัวขนาดใหญ่ครั้งสุดท้ายในโถงหลักมีขึ้นเมื่อ 31 มีนาคม 1940 เพื่อจัดแสดงดนตรีในชุด "Jüdisches Winterhilfswerk" (สมทบทุนฤดูหนาวชาวยิว) เป็นครั้งสุดท้าย งานดังกล่าวจัดขึ้นเพื่อเรี่ยไรเงินช่วยเหลือชาวยิวยากไร้ที่ถูกกีดกันจากสวัสดิการของรัฐ เมื่อวันที่ 5 เมษายน 1940 Jüdisches Nachrichtenblatt ถูกบังคับให้ประกาศว่าศาสนกิจในโบสถ์ยิวใหม่ได้ถูกยกเลิกไปโดยไม่มีกำหนด วิธีการเช่นนี้เป็นวิธีที่พวกนาซีใช้เป็นปกติ และมีการประกาศให้ศาสนชนย้ายข้าวของของตนออกจากตู้และชั้นในโถงพิธีของโบสถ์ยิวภายในวันที่ 8 เมษายน จากนั้น โถงหลักถูก Heeresbekleidungsamt III (หน่วยเครื่องแบบที่สาม) ของกองทัพเยอรมนี เข้ายึดเพื่อใช้เป็นที่เก็บเครื่องแบบของกองทัพ
โบสถ์ยิวใหม่ได้รับการฟื้นฟูขึ้นมาอีกครั้งหลังการทุบกำแพงเบอร์ลิน ในปัจจุบัน โบสถ์ยิวใหม่เปิดประกอบศาสนพิธี และเป็นโบสถ์ยิวแห่งเดียวในเบอร์ลินของจารีตมาซอร์ตี (ยิวอนุรักษนิยม)
วินโดวส์เอ็นที 3.1

วินโดวส์เอ็นที 3.1 ("วินโดวส์เอ็นทีสามจุดหนึ่ง") เป็นระบบปฏิบัติการ วินโดวส์เอ็นที รุ่นแรกที่พัฒนาโดยไมโครซอฟท์ ออกจำหน่ายเมื่อวันที่ 27 กรกฎาคม ค.ศ. 1993 เป็นระบบปฎิบัติการรุ่นแรกที่มีความสามารถในการรองรับระบบสถาปัตยกรรมทางคอมพิวเตอร์ได้หลายประเภท ผู้ใช้วินโดวส์เอ็นทีส่วนใหญ่มักเป็นลูกค้าที่ใช้คอมพิวเตอร์ในระดับสูงและกลุ่มนักธุรกิจ ส่วนผู้ใช้ทั่วไปในช่วงนั้นยังคงใช้ วินโดวส์ 3.1 ซึ่งยังพึ่งพาระบบปฏิบัติการดอสในฟังก์ชันที่จำเป็นอยู่ และมีสถาปัตยกรรมแบบ 16 บิตที่รัดกุม ขณะที่วินโดวส์เอ็นที เป็นระบบปฏิบัติการแบบ 32 บิตแบบเต็มตัว และคงไว้ซึ่ง Desktop Environment ที่ผู้ใช้วินโดวส์ 3.1 คุ้นเคย
วินโดวส์เอ็นที เริ่มจากการนำระบบปฏิบัติการโอเอส/2 ที่เคยพัฒนาไว้ระหว่างไมโครซอฟท์กับไอบีเอ็ม ในช่วงคริสต์ทศวรรษ 1980 มาเขียนใหม่ เนื่องจากความสำเร็จในการจำหน่ายวินโดวส์ 3.0 ในปี ค.ศ. 1990 วินโดวส์เอ็นที 3.1 ขายได้ประมาณ 300,000 ชุดก่อนที่ วินโดวส์เอ็นที 3.5 จะประสบความสำเร็จในปี ค.ศ. 1994 
วินโดวส์เอ็นที 3.1 วางจำหน่าย 2 รุ่น ได้แก่ รุ่นเวิร์กสเตชัน และรุ่นแอดวานซ์เซิร์ฟเวอร์สำหรับเซิร์ฟเวอร์ อย่างไรก็ตาม ยอดขายของรุ่นเหล่านี้ก็มีอยู่อย่างจำกัด เนื่องจากความต้องการของระบบที่สูง 
ไมโครซอฟท์ประกาศยุติการสนับสนุนวินโดวส์เอ็นที 3.1 เมื่อวันที่ 31 ธันวาคม ค.ศ. 2000
ความต้องการของระบบ.
วินโดวส์เอ็นที 3.1 รองรับหลายแพลตฟอร์ม นอกเหนือจากสถาปัตยกรรม x86 แล้ว ยังทำงานบนคอมพิวเตอร์ที่มีหน่วยประมวลผล DEC Alpha หรือ MIPS (R4000และ R4400)
ความต้องการขั้นต่ำของระบบ x86 รุ่นเวิร์กสเตชัน ได้แก่ หน่วยประมวลผลกลาง (ซีพียู) intel 80386 25 เมกะเฮริตซ์, แรม 12 เมกะไบต์, พื้นที่เก็บฮาร์ดดิสก์ 92 เมกะไบต์ และการ์ดแสดงผล ส่วนระบบ RISC ต้องการแรม 16 เมกะไบต์, พื้นที่เก็บฮาร์ดดิสก์ 92 เมกะไบต์ และไดรฟ์ซีดีรอม ในรุ่น"แอดวานซ์เซิร์ฟเวอร์" ต้องการหน่วยประมวลผล intel 80386, แรม 16 เมกะไบต์, พื้นที่เก็บฮาร์ดดิสก์ 90 เมกะไบต์ ส่วนระบบ RISC ต้องการพื้นที่เก็บฮาร์ดดิสก์ 110 เมกะไบต์
วินโดวส์เอ็นที 3.1 รองรับระบบโปรเซสเซอร์คู่ (Dual core) ขณะที่ในรุ่น"แอดวานซ์เซิร์ฟเวอร์" รองรับได้ถึง 4 ตัว (Quad core) นอกจากนี้วินโดวส์เอ็นที 3.1 ไม่สามารถใช้กับหน่วยประมวลผล Pentium II หรือรุ่นที่ใหม่กว่าได้เนื่องจากเกิดข้อผิดพลาดในรูทีนการตรวจหาโปรเซสเซอร์
สงครามสโลวัก–ฮังการี

สงครามสโลวัก-ฮังการี หรือที่รู้จักกันในชื่อ สงครามน้อย  เป็นการขัดกันทางอาวุธระหว่างสาธารณรัฐสโลวักและราชอาณาจักรฮังการีที่ดำเนินขึ้นตั้งแต่วันที่ 23 ถึงวันที่ 26 มีนาคม ค.ศ. 1939 ในทางตะวันออกของประเทศสโลวาเกียในปัจจุบัน
ความขัดแย้งนี้เกิดขึ้นจากการสลายตัวของสาธารณรัฐเชโกสโลวักที่หนึ่งในเดือนกันยายน ค.ศ. 1938 อันเป็นผลมาจากความตกลงมิวนิก หลังจากที่ฮังการีได้รับดินแดนราบลุ่มทางตอนใต้ของสโลวาเกียตามการอนุญาโตตุลาการเวียนนาครั้งที่หนึ่งในเดือนพฤศจิกายน ค.ศ. 1938 ราชอาณาจักรฮังการีจึงเปิดฉากการบุกครองคาร์เพเทียรูทีเนียเมื่อวันที่ 15 มีนาคม ค.ศ. 1939 โดยอาศัยประโยชน์จากการบุกครองเชโกสโลวาเกียที่เกิดขึ้นในช่วงเวลาเดียวกัน ซึ่งการกระทำนี้นำไปสู่การล่มสลายของประเทศ หลังจากการยึดครองรูทีเนียอย่างสมบูรณ์เมื่อวันที่ 18 มีนาคม กองทัพฮังการีจึงได้ประกาศต่อต้านรัฐอิสระสโลวักที่พึ่งแยกตัวออกจากเชโกสโลวาเกีย โดยรัฐบาลบูดาเปสต์มีความหวังที่ครอบครองสัมปทานดินแดนเพิ่มเติมจากสโลวาเกีย
สงครามเปิดฉากขึ้นจากการเริ่มรุกรานของกองทัพฮังการีตามแนวชายแดนเก่าระหว่างรูทีเนียและสโลวาเกีย ซึ่งทางสโลวาเกียเองยังคงพยายามจัดตั้งกองกำลังทหารในช่วงความโกลาหลหลังประกาศเอกราช แม้ว่ารัฐใหม่จะมีปัญหาต่าง ๆ จำนวนมาก แต่ก็สามารถตอบโต้กองทัพฮังการีทางอาวุธและหยุดยั้งการรุกคืบได้ ทางนาซีเยอรมนี ผู้ซึ่งควบคุมอำนาจปกป้องสโลวาเกียประกาศหยุดยิงหลังจากสามวันของการต่อสู้; ข้อตกลงชายแดนที่ตามมาเมื่อวันที่ 31 มีนาคม ค.ศ. 1939 ได้ให้ฮังการียึดครองดินแดนสโลวาเกียตะวันออกตามแนวของเมืองสตักชิน (Stakčín) และซอบรันเซ (Sobrance)
ปูม่วง

ปูม่วง (ชื่อวิทยาศาสตร์: "Scylla tranquebarica") เป็นปูในสกุลปูทะเลที่พบได้ยากในประเทศไทย โดยจะพบได้ทางตอนใต้
ลักษณะ.
ลักษณะโดยทั่วไปเหมือนปูทะเล แตกต่างตรงที่กระดองและปากมีสีน้ำตาลอ่อนปนม่วง หนาม 4 อันบริเวณขอบระหว่างนัยน์ตาสูงปานกลางและปลายมน ครึ่งบนด้านหน้าของก้ามไม่มีจุดสี ครึ่งล่างด้านหน้าของก้ามมีสีน้ำตาลหรือน้ำตาลม่วง มีลายล่างแห่ชัดเจนเฉพาะ 2 ขาคู่สุดท้าย ปล้องกลางของกล้ามมีหนามแหลมคมชัดเจนทั้งด้านในและด้านนอก 
การกระจายพันธุ์.
พบกระจายพันธุ์อยู่ตามแถบชายฝั่งตั้งแต่ปากีสถานถึงไต้หวันไปจนถึงหมู่เกาะมลายู สำหรับในประเทศไทยสามารถพบได้ทางภาคใต้
การเลี้ยวเบนเฟราน์โฮเฟอร์

การเลี้ยวเบนเฟราน์โฮเฟอร์ (Fraunhofer diffraction) เป็นรูปแบบ การเลี้ยวเบนที่เกิดขึ้นในระยะห่างที่เพียงพอจากวัตถุ (เช่น รูรับแสง) ที่ทำให้ลำแสงเลี้ยวเบน ตั้งชื่อตาม โยเซ็ฟ ฟ็อน เฟราน์โฮเฟอร์
ในขณะเดียวกัน ในกรณีที่จุดสังเกตอยู่ในระยะที่ใกล้จะเรียกว่าการเลี้ยวเบนแฟรแนล 
การคำนวณ.
พิจารณาการแจกแจงแอมพลิจูด "u" ("x"′, "y"′) บนหน้าจอที่อยู่ห่างออกไปเป็นระยะทาง "R" เมื่อคลื่นระนาบของแสงเอกรงค์ที่มีเลขคลื่น "k" ผ่านรูรับแสงที่แสดงโดยฟังก์ชัน "f" ("x", "y") การพิจารณาให้แสงตกกระทบเป็นคลื่นระนาบแบบนี้จะเหมือนกับการพิจารณาจุดกำเนิดแสงที่ระยะอนันต์
การเลี้ยวเบนเฟราน์โฮเฟอร์เป็นการประมาณเมื่อระยะทาง "r" จากจุดศูนย์กลางของรูรับแสงถึงจุด ("x"′, "y"′) บนหน้าจอมากเพียงพอ นั่นคือสำหรับจุดใด ๆ ("x", "y") บนรูรับแสงแล้ว
 <math> \frac{x^2+y^2}{r \lambda} \ll 1 </math>
โดยที่ λ คือความยาวคลื่นของแสง ในที่นี้ระยะห่างจากจุด ("x", "y") ในรูรับแสงถึงจุด ("x"′, "y"′) บน 1/"r" จะเป็น
 <math>
</math>
แล้วแอมพลิจูดของสนามไฟฟ้าบนหน้าจอจะได้เป็น
 <math>
 u(x',y')
 = \frac{A}{i \lambda R} 
 \exp(ikr) \iint f(x,y) \exp \left(-ik \frac{xx'+yy'}{r} \right) ~ \mathrm dx \mathrm dy
</math>
ได้เป็นสูตรสำหรับการเลี้ยวเบนเฟราน์โฮเฟอร์
จากสมการจะได้ว่า แอมพลิจูด "u" ("x"′, "y"′) ของคลื่นที่ก่อให้เกิดการเลี้ยวเบนเฟราน์โฮเฟอร์โดยวัตถุซึ่งแสดงด้วยฟังก์ชัน "f" ("x", "y") นั้นจะสอดคล้องกับการแปลงฟูรีเยของฟังก์ชัน "f" ("x", "y")
แอฟริกาศูนย์สูตรของฝรั่งเศส

ประวัติศาสตร์.
สหพันธรัฐก่อตั้งขึ้นเมื่อปี 1910 โดยประกอบด้วยดินแดนในอาณานิคมสี่ (ภายหลังห้า) ได้แก่ กาบองฝรั่งเศส คองโกของฝรั่งเศส อูบองกี-ชารี และชาดของฝรั่งเศส โดยมีเมืองหลวงอยู่ที่บราซาวีลโดยมีผู้ว่าการในแต่ละดินแดน
ในปี 1911 ฝรั่งเศสยกดินแดนบางส่วนให้แก่เยอรมนีอันเป็นผลจากวิกฤตการณ์อากาดีร์ ดินแดนดังกล่าวถูกคืนหลังจากการพ่ายแพ้ของเยอรมนีในสงครามโลกครั้งที่ 1 ในขณะที่ดินแดนส่วนใหญ่ของแคเมอรูนกลายเป็นอาณัติของสันนิบาตชาติโดยฝรั่งเศสที่ไม่รวมอยู่ในดินแดนนี้
แอฟริกาศูนย์สูตรของฝรั่งเศส โดยเฉพาะบริเวณอูบองกี-ชารี มีระบบสัมปทานที่คล้ายกันกับเสรีรัฐคองโกและมีการก่อเหตุโหดร้ายที่คล้ายคลึงกันที่นั่นด้วย นักเขียน อังเดร กิเด เดินทางไปที่อูบองกี-ชารี และได้รับแจ้งจากชาวบ้านเกี่ยวกับความโหดร้ายต่างๆ รวมถึงการตัดอวัยวะ การตัดอวัยวะ การประหารชีวิต การเผาเด็ก และชาวบ้านถูกมัดไว้กับคานขนาดใหญ่และถูกบังคับให้เดินจนหมดแรงและกระหายน้ำ หนังสือ Travels in the Congo ของกีเด ซึ่งตีพิมพ์ในปี 1927 ได้รับการวิพากษ์วิจารณ์อย่างดุเดือดต่อระบบบริษัทสัมปทานในแอฟริกาของฝรั่งเศส หนังสือเล่มนี้มีผลกระทบสำคัญต่อขบวนการต่อต้านอาณานิคมในฝรั่งเศส จำนวนผู้ที่ตกเป็นเหยื่อภายใต้ระบบสัมปทานของฝรั่งเศสในอูบังกี-ชารีและส่วนอื่นๆ ของดินแดน ยังไม่ทราบแน่ชัด อดัม ฮอชชิลด์ ได้ประมาณการว่าประชากรลดลงครึ่งหนึ่งในคองโกของฝรั่งเศสและกาบอง ซึ่งคล้ายกับการประมาณการของเขาเกี่ยวกับการลดลงของประชากรในเสรีรัฐคองโก
ในช่วงปลายทศวรรษที่ 1920 และต้นทศวรรษที่ 1930 ขบวนการต่อต้านอาณานิคมก่อตั้งโดย อังเดร มัตซูอาได้แสวงหาสัญชาติฝรั่งเศสให้กับผู้อยู่อาศัยในดินแดน
ระหว่างสงครามโลกครั้งที่ 2 แคเมอรูนและสหพันธ์ได้ระดมกำลังกับกองทัพฝรั่งเศสเสรีในเดือนสิงหาคม 1940 ยกเว้นกาบองยังคงสวามิภักดิ์ต่อฝรั่งเศสวีชีจนถึงวันที่ 12 พฤศจิกายน 1940 เมื่อฝ่ายบริหารของวีชียอมจำนนภายหลังยุทธการที่กาบอง สหพันธ์กลายเป็นศูนย์กลางทางยุทธศาสตร์ของกิจกรรมเสรีฝรั่งเศสในแอฟริกา เฟลิกซ์ เอบูเอ ได้รับการแต่งตั้งเป็นผู้ว่าการ-ทั่วไปของอาณานิคม โครงสร้างการบริหารที่แยกต่างหากได้รับการจัดตั้งขึ้นภายใต้การอุปถัมภ์ของฝรั่งเศสเสรีในแอฟริกา ซึ่งจัดกลุ่มทั้งสหพันธ์และแคเมอรูน
ภายใต้สาธารณรัฐที่สี่ (1946-1958) สหพันธ์อาณานิคมนี้มีตัวแทนในรัฐสภาฝรั่งเศส และเมื่อดินแดนต่างๆ ลงมติในการลงประชามติเมื่อเดือนกันยายน 1958 ให้มีการปกครองตนเองภายในอาณานิคมของฝรั่งเศสแห่งนี้ สหพันธ์ก็ถูกยุบ ในปี 1959 สาธารณรัฐใหม่ได้ก่อตั้งสมาคมชั่วคราวที่เรียกว่าสหภาพสาธารณรัฐแอฟริกากลาง ก่อนที่จะแยกตัวเป็นเอกราชอย่างสมบูรณ์ในเดือนสิงหาคม 1960
ชญานิศ จ่ายเจริญ

ชญานิศ จ่ายเจริญ (เกิด 3 ตุลาคม พ.ศ. 2540) ชื่อเล่น ติ๊ต๊ะ เป็นนักแสดงหญิงชาวไทย สังกัดช่อง 3 เอชดี เป็นที่รู้จักกับบทบาท "แม่กลิ่น" จากละครเรื่อง "ทองเอก หมอยา ท่าโฉลง" (2562) และบทบาท "หม่อมหลวงอณิษฐา จุฑาเทพ" จากละครเรื่อง "ดุจอัปสร" (2567)
ประวัติ.
ชญานิศ จ่ายเจริญ เกิด 3 ตุลาคม พ.ศ. 2540 ภูมิลำเนาเป็นคน จังหวัดราชบุรี ด้านการศึกษา สำเร็จการศึกษาระดับปริญญาตรี วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เอกคอมพิวเตอร์เพื่อการสื่อสาร (เกียรตินิยมอันดับ 2)
เข้าสู่วงการบันเทิง.
เริ่มต้นเข้าสู่วงการบันเทิงในฐานะนักแสดงสังกัดช่อง3มีผลงานการแสดงเรื่องแรกในปี พ.ศ. 2562 ละครเรื่อง ทองเอก หมอยา ท่าโฉลง ปี พ.ศ. 2564 เรื่อง พิภพหิมพานต์ ปี พ.ศ. 2565 ได้ก้าวขึ้นมาเป็นนางเอกละครเรื่องแรกจากละคร แก่นแก้ว ตามมาด้วยในปี พ.ศ. 2566 โปงลางฮักออนซอน ปี พ.ศ. 2567 มีละคร 2 เรื่อง คือ ละครซีรีส์ชุด ดวงใจเทวพรหม ตอน ดุจอัปสร ซึ่งเป็นภาคต่อของละครชุด สุภาพบุรุษจุฑาเทพ ตอน คุณชายธราธร (2556) และละคร น่าน ฟ้า ชลาลัย อีกทั้งยังมีละครที่รอออกอากาศเรื่อง แผนรักหักคานลุง (2568)
การแจกแจงมอฟแฟต

การแจกแจงมอฟแฟต (Moffat distribution) เป็นการแจกแจงความน่าจะเป็นแบบต่อเนื่องโดยยืนพื้นจากการแจกแจงโกชี ตั้งชื่อตามนักดาราศาสตร์ชาวแคนาดา แอนโธนี มอฟแฟต
การแจกแจงมอฟแฟตสามารถอธิบายฟังก์ชันกระจายจุดในทางฟิสิกส์ดาราศาสตร์ได้อย่างแม่นยำ ในขณะที่การแจกแจงแบบอื่น ๆ เช่น การแจกแจงปรกติ และ การแจกแจงโกชี นั้นยังไม่สามารถอธิบายลักษณะของฟังก์ชันกระจายจุดในส่วนขอบปลายทั้งสองข้างได้อย่างถูกต้อง
ฟังก์ชัน.
ในระบบพิกัดคาร์ทีเซียน
 <math>
</math>
ในระบบพิกัดเชิงขั้ว
 <math>
</math>
โดยในที่นี้ <math>\alpha</math> และ <math>\beta</math> เป็นพารามิเตอร์ที่เกี่ยวข้องกับค่าความมองเห็น
นักเคิลแบช

นักเคิลแบช  เป็นวิดีโอเกมอาร์เคดแนวบีตเอ็มอัปแบบเลื่อนด้านข้างที่ได้รับการเปิดตัวเมื่อ ค.ศ. 1993 ที่พัฒนาและจัดจำหน่ายโดยบริษัทโทแพลนในประเทศญี่ปุ่น ตลอดจนทวีปอเมริกาเหนือและทวีปยุโรปโดยบริษัทอาตาริเกมส์ เกมนี้มีความโดดเด่นในการเป็นหนึ่งในไม่กี่เกมของบริษัทโทแพลนที่ยังไม่ได้รับพอร์ตอย่างเป็นทางการสู่เครื่องเล่นภายในครัวเรือนจวบจนปัจจุบัน
ในเกมดังกล่าว ผู้เล่นสวมบทบาทเป็นนักมวยปล้ำอาชีพที่ต่อสู้กับองค์กรแมดบูลกรุป เพื่อปกป้องมวยปล้ำจากการทุจริต ทั้งนี้ "นักเคิลแบช"ได้รับการสร้างขึ้นโดยพนักงานคนเดิมส่วนใหญ่ที่เคยทำงานในหลายโครงการที่บริษัทโทแพลน และต่อมาได้ไปทำงานในแขนงที่แยกออกจากบริษัทเดิมหลังจากที่บริษัทดังกล่าวประกาศล้มละลายใน ค.ศ. 1994 เดิมทีทีมงานนี้ได้รับมอบหมายให้สร้างเกมต่อสู้ที่คล้ายกับ"" ของบริษัทแคปคอม แต่โครงการนี้เบี่ยงเบนไปจากแผนเดิมและกลายเป็นเกมแนวบีตเอ็มอัปแทน ส่วนใน ค.ศ. 2019 สิทธิ์ในเกมนี้เป็นของทัตสึจิง ซึ่งเป็นบริษัทที่ก่อตั้งใน ค.ศ. 2017 โดยมาซาฮิโระ ยูเงะ ผู้เป็นอดีตสมาชิกบริษัทโทแพลน และปัจจุบันเป็นบริษัทในเครือเอกซา-อาร์เคเดีย ผู้ผลิตเกมอาร์เคดของญี่ปุ่น ควบคู่ไปกับทรัพย์สินทางปัญญาของบริษัทโทแพลนอื่น ๆ อีกจำนวนมาก
วรรณฤดี พงษ์สิทธิศักดิ์

วรรณฤดี พงษ์สิทธิศักดิ์ เป็นผู้อำนวยการสร้างภาพยนตร์หญิงชาวไทย เธอทำงานร่วมกับจีดีเอช สตูดิโอภาพยนตร์รายใหญ่ของไทย (ซึ่งสืบทอดจากจีเอ็มเอ็ม ไท หับ หรือจีทีเอช) และยังเป็นคณะกรรมการบริหารของบริษัทอีกด้วย เธอได้รับการขนานนามว่าเป็นผู้หญิงที่อยู่เบื้องหลังความสำเร็จของภาพยนตร์ของจีทีเอชและจีดีเอช
วรรณฤดีสำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย รุ่นเดียวกันกับปวีณ ภูริจิตปัญญา ผู้กำกับภาพยนตร์เรื่องบอดี้ศพ 19 และโต้ง-บรรจง ปิสัญธนะกูล ผู้กำกับภาพยนตร์เรื่องพี่มาก..พระโขนง หลังสำเร็จการศึกษาเธอได้รับการทาบทามจาก โหน่ง-วงศ์ทนง ชัยณรงค์สิงห์ ผู้ก่อตั้งนิตยสารอะเดย์ ให้เข้ามาเป็น 1 ในกองบรรณาธิการรุ่นแรกของนิตยสารแฮมเบอร์เกอร์ และได้เขียนวิจารณ์ภาพยนตร์ในคอลัมน์ indie reviewed ของนิตยสารอะเดย์ ก่อนจะลาออกมาทำงานกับจีทีเอช
เธอเข้าทำงานกับจีทีเอชในฐานะผู้อำนวยการสร้างและที่ปรึกษาการเขียนบทภาพยนตร์ งานของเธอเป็นการสร้างวัฒนธรรมสร้างสรรค์ของบริษัท รวมไปถึงแนวทางใหม่ของภาพยนตร์ไทย
ความกว้างเต็มที่ครึ่งค่าสูงสุด

ความกว้างเต็มที่ครึ่งค่าสูงสุด (full width at half maximum) โดยทั่วไปมักเรียกย่อว่า FWHM หมายถึงระยะห่างระหว่างจุดสองจุดที่อยู่ก่อนและหลังจุดสูงสุดของฟังก์ชัน ที่มีค่าของฟังก์ชันเท่ากับครึ่งหนึ่งของจุดสูงสุดของฟังก์ชัน โดยปกติจะใช้เพื่ออธิบาย เส้นสเปกตรัม หรือ ฟลักซ์การแผ่รังสี ใน ทัศนศาสตร์ โทรคมนาคมด้วยแสง หรือการศึกษาสเปกตรัมความถี่ หากตัวแปรอิสระคือเวลา อาจเรียกว่า ช่วงเวลาเต็มที่ครึ่งค่าสูงสุด (full duration at half maximum) เรียกย่อว่า FDHM
สำหรับฟังก์ชันเกาส์เซียนในการแจกแจงแบบปรกติ ได้ว่า
 <math> \mathrm{FWHM} = 2\sqrt{2 \ln 2 } \; \sigma \approx 2.355 \; \sigma</math>
โดยที่ <math>\sigma</math> คือ ค่าเบี่ยงเบนมาตรฐาน
ค่าครึ่งหนึ่งของ FWHM จะเรียกว่า ครึ่งความกว้างที่ครึ่งค่าสูงสุด (half width at half maximum, HWHM)
ฟังก์ชันมูลฐาน

ฟังก์ชันมูลฐาน (elementary function) เป็นคำทั่วไปที่ใช้เรียกฟังก์ชันตัวแปรเดียวดังต่อไปนี้
และยังรวมถึงฟังก์ชันผสมที่ได้จากการประกอบรวมฟังก์ชันเหล่านี้ในจำนวนครั้งที่จำกัด
ฟังก์ชันมูลฐานที่ไม่ใช่ฟังก์ชันพีชคณิตจะเรียกว่าเป็น ฟังก์ชันอดิศัยมูลฐาน
นอกจากนี้แล้ว ฟังก์ชันไฮเพอร์โบลิกและฟังก์ชันไฮเพอร์โบลิกผกผันซึ่งนิยามขึ้นมาจากฟังก์ชันเลขชี้กำลังก็ถือเป็นฟังก์ชันมูลฐาน
อนุพันธ์ของฟังก์ชันมูลฐานถือเป็นฟังก์ชันมูลฐาน
ฟังก์ชันที่ไม่ใช่ฟังก์ชันมูลฐาน.
ฟังก์ชันแกมมา ฟังก์ชันวงรี ฟังก์ชันเบ็สเซิล ฟังก์ชันค่าคลาดเคลื่อน ฯลฯ จัดว่าไม่เป็นฟังก์ชันมูลฐาน
วัดสังฆจายเถร

วัดสังฆจายเถร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนแตง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 31 ไร่ 1 งาน 129 ตารางวา 
วัดสังฆจายเถร ไม่มีประวัติการสร้างที่แน่ชัด แต่จากข้อมูลทางด้านเอกสารและการสัมภาษณ์ผู้คนในชุมชน ทำให้ทราบว่า วัดสังฆจายเถรเดิมทีเป็นวัดร้างชื่อ วัดฆ้อง หรือ วัดวังฆ้อง ตามชื่อหมู่บ้าน ประมาณ พ.ศ. 2441 ได้ขุดพบพระพุทธรูปหลวงพ่อโต (สังฆจาย) ในบริเวณดังกล่าว ต่อมาชาวบ้านได้ร่วมกันสร้างวัดใหม่โดยตั้งชื่อว่า "วัดสังฆจายเถร" เมื่อ พ.ศ. 2464 ต่อมาเมื่อวันที่ 24 ตุลาคม พ.ศ. 2482 ได้รับพระราชทานวิสุงคามสีมา
อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก กุฎิสงฆ์ จำนวน 8 หลัง เป็นอาคารครึ่งตึกครึ่งไม้ ศาลาการเปรียญ กว้าง 25 เมตร ยาว 44 เมตร สร้างเมื่อ พ.ศ. 2532 เป็นอาคารครึ่งตึกครึ่งไม้ 2 ชั้น หอสวดมนต์ กว้าง 25 เมตร ยาว 30 เมตร สร้างเมื่อ พ.ศ. 2527 เป็นอาคารครึ่งตึกครึ่งไม้ (บูรณะเมื่อ พ.ศ. 2557) ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก เมรุ จำนวน 1 หลัง สร้างด้วยคอนกรีตเสริมเหล็ก มณฑปทรงไทยจัตุรมุข กว้าง 11 เมตร ยาว 11 เมตร สร้างด้วยคอนกรีตเสริมเหล็ก (สร้างเมื่อ พ.ศ. 2552) 
ปูชนียวัตถุมีพระประธานประจำพระอุโบสถ พระปรางค์ศิลปะอู่ทอง และพระสังกัจจายน์องค์ใหญ่ขึ้นมา หน้าตักกว้าง 9 เมตร สูง 10 เมตร ทำการหล่อตั้งแต่ปี พ.ศ. 2557 แล้วเสร็จเมื่อ พ.ศ. 2560
ฟังก์ชันเกาส์เซียน

ฟังก์ชันเกาส์ หรือ ฟังก์ชันเกาส์เซียน (Gaussian function) เป็นฟังก์ชันมูลฐานที่มีลักษณะเป็นรูประฆังคว่ำ เขียนในรูปดังนี้
 <math>a \exp \left\{ -\frac{(x - b)^2}{2c^2} \right\}</math>
วิธีการเขียนอาจมีความหลากหลายต่างกันไป เช่นอาจใช้ "c"2 แทน 2"c"2
สมบัติ.
ฟังก์ชันความหนาแน่นความน่าจะเป็นของการแจกแจงปกติ
 <math>\frac{1}{\sqrt{2\pi}\,\sigma} \exp \left\{ -\frac{(x-\mu)^2}{2\sigma^2} \right\}</math>
เป็นฟังก์ชันเกาส์เซียนชนิดหนึ่ง ครึ่งความกว้างที่ครึ่งค่าสูงสุด (HWHM) และ ความกว้างเต็มที่ครึ่งค่าสูงสุด (FWHM) ของฟังก์ชันนี้คือ
 <math>\begin{align}
\mathrm{HWHM} &= \sqrt{2 \ln 2}\cdot \sigma, \\
\mathrm{FWHM} &= 2 \sqrt{2 \ln 2}\cdot \sigma
\end{align}</math>
ปริพันธ์ไม่ตรงแบบของฟังก์ชันเกาส์เซียน exp(−"x"2) เรียกว่าปริพันธ์เกาส์เซียน
 <math>\int_{-\infty}^\infty \exp ({-x^2}) \, dx = \sqrt{\pi}</math>
ในด้านทัศนศาสตร์ รูปคลื่นของฟัลส์สั้นสุดขีดมักจะใกล้เคียงกับฟังก์ชันเกาส์เซียน
เอเอฟซีแชมเปียนส์ลีก 2023–24 รอบคัดเลือกเพลย์ออฟ

เอเอฟซีแชมเปียนส์ลีก 2023–24 รอบคัดเลือกเพลย์ออฟ จะลงเล่นตั้งแต่วันที่ 15 ถึง 22 สิงหาคม พ.ศ. 2566. ทั้งหมด 21 ทีมจะเข้าร่วมในรอบคัดเลือกเพลย์ออฟที่จะตัดสินหาแปดพื้นที่ใน รอบแบ่งกลุ่ม ของเอเอฟซีแชมเปียนส์ลีก 2023–24.
ทีม.
21 ทีมด้านล่างนี้ จะแบ่งแยกออกเป็นสองโซน (โซนตะวันตกและโซนตะวันออก) จะเข้าสู่รอบคัดเลือกเพลย์ออฟ ประกอบไปด้วยสองรอบ:
รูปแบบ.
<section begin=รูปแบบ />
ในรอบคัดเลือกเพลย์ออฟแต่ละคู่จะลงเล่นในนัดเดียว. การต่อเวลาพิเศษและการดวลลูกโทษจะถูกนำมาใช้ตัดสินหาทีมชนะเลิศในกรณีที่จำเป็น.<section end=รูปแบบ />
ตารางการแข่งขัน.
ตารางการแข่งขันของแต่ละรอบเป็นไปดังต่อไปนี้.
รอบเบื้องต้น.
สรุปผลการแข่งขัน.
<section begin=รอบเบื้องต้น />
ทั้งหมด 10 ทีมจะลงเล่นในรอบเบื้องต้น.
<section end=รอบเบื้องต้น />
รอบเพลย์ออฟ.
สรุปผลการแข่งขัน.
<section begin=รอบเพลย์ออฟ />
ทั้งหมด 16 ทีมที่ลงเล่นในรอบเพลย์ออฟ: 11 ทีมที่เข้าสู่ในรอบนี้, และ 5 ทีมผู้ชนะของรอบเบื้องต้น.
<section end=รอบเพลย์ออฟ />
หมายเหตุ.
<templatestyles src="Reflist/styles.css" />
โมโนเรลในประเทศญี่ปุ่น

โมโนเรลในประเทศญี่ปุ่น เป็นรูปแบบการเดินทางด้วยระบบรถไฟฟ้ารางเดี่ยว ปัจจุบันในประเทศญี่ปุ่นมีเส้นทางที่ให้บริการด้วยรถไฟประเภทโมโนเรลเป็นจำนวนหลายสาย ดังต่อไปนี้
เส้นทาง.
รายชื่อเส้นทางของโมโนเรลที่เปิดและปิดการให้บริการในปัจจุบัน มีดังต่อไปนี้
สโมสรฟุตบอลขอนแก่นมอดินแดง ในฤดูกาล 2565–2566

ฤดูกาล 2565–2566 เป็นฤดูกาลที่ 4 ของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยฤดูกาลก่อนสโมสรจบด้วยอันดับที่ 10 ในไทยลีก 3 ฤดูกาล 2564–65 – โซนภาคตะวันออกเฉียงเหนือ
"ข้อมูล ณ วันที่ 18 มีนาคม พ.ศ. 2566"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 20 มีนาคม 2566"
คลองพระสทึง

คลองพระสทึง บ้างสะกด คลองพระสะทึง เป็นลำน้ำสายหนึ่งในภาคตะวันออกของประเทศไทย มีต้นน้ำเกิดจากเขาทึ่งลึ่ง เขาตะกวด และเขากลางในเขตอำเภอเขาคิชฌกูฏ จังหวัดจันทบุรี ไหลผ่านอำเภอสอยดาว เข้าจังหวัดสระแก้วโดยไหลผ่านอำเภอวังสมบูรณ์ อำเภอวังน้ำเย็น อำเภอเขาฉกรรจ์ เป็นเส้นแบ่งเขตอำเภอเมืองสระแก้วกับอำเภอเขาฉกรรจ์ เข้าอำเภอเมืองสระแก้วไปลงคลองพระปรงที่แนวแบ่งเขตจังหวัดระหว่างอำเภอเมืองสระแก้ว จังหวัดสระแก้ว กับอำเภอกบินทร์บุรี จังหวัดปราจีนบุรี คลองมีความยาว 156 กิโลเมตร
บริเวณตำบลวังใหม่ อำเภอวังสมบูรณ์ จังหวัดสระแก้ว มีโครงการอ่างเก็บน้ำคลองพระสะทึง ความจุอ่าง 65 ล้านลูกบาศก์เมตร
เขาฉกรรจ์

เขาฉกรรจ์ เป็นเขาในตำบลเขาฉกรรจ์ อำเภอเขาฉกรรจ์ จังหวัดสระแก้ว เป็นภูเขาหินปูนที่เกิดจากการยุบตัวของเปลือกโลก มีลักษณะเป็นภูเขา 3 ลูกเรียงต่อกัน โดยมีเขาฉกรรจ์เป็นภูเขาลูกใหญ่ที่สุดตั้งอยู่ตรงกลาง และมีเขามิ่งอยู่ด้านซ้ายกับเขาฝาละมีอยู่ด้านขวา ภายในเขาฉกรรจ์จึงเต็มไปด้วยถ้ำน้อยใหญ่มากมายถึง 72 ถ้ำ เช่น ถ้ำมืด ถ้ำหนุมาน ถ้ำเขาทะลุ ถ้ำมหาหิงส์ ถ้ำน้ำทิพย์ และถ้ำแก้วพลายชุมพล เขามีความยาวประมาณ 1.8–2 กิโลเมตร ปกคลุมด้วยป่าสวนรุกขชาติ เขามีความสูง 324 เมตร บนเขายังเป็นที่ตั้งของวัดถ้ำเขาฉกรรจ์
จากการสำรวจถ้ำโดยกรมศิลปากร พบร่องรอยหลักฐานโบราณวัตถุต่าง ๆ ได้แก่ เศษภาชนะดินเผาเนื้อหยาบเผาด้วยอุณหภูมิต่ำ เศษภาชนะดินเผาเนื้อแกร่งเผาด้วยอุณหภูมิสูง ชนิดเคลือบสีน้ำตาล เศียรพระพิมพ์ศิลปะเขมร-ลพบุรี เครื่องถ้วยเขมร เศษกระดูกสัตว์ เศษเถ้าถ่าน เบี้ยดินเผา 2 ชิ้น ด้านหนึ่งเรียบอีกด้านเป็นรอยขูดขีดเป็นร่องตารางสี่เหลี่ยมตลอดทั้งแผ่น ขนาดเส้นผ่าศูนย์กลาง 6 เซนติเมตร ลูกปัดหิน ลูกปัดดินเผาและลูกปัดแก้วสีต่าง ๆ เช่น เหลือง แดงส้ม เขียว น้ำเงิน ดำ เป็นต้น เป็นลูกปัดแบบอินโดแปซิฟิก สันนิษฐานว่าภายในถ้ำเคยเป็นถิ่นที่อยู่อาศัยของมนุษย์ก่อนประวัติศาสตร์ และมีผู้คนอยู่ต่อเนื่องมาจนถึงสมัยทวารวดีต่อถึงเขมรก่อนพระนคร
นาม "เขาฉกรรจ์" มีข้อสันนิษฐานและตำนานเกี่ยวข้องอยู่ 2 ฉบับ ตำนานฉบับแรก เป็นตำนานเกี่ยวข้องกับสมเด็จพระนเรศวรมหาราช เล่าว่าสมเด็จพระนเรศวรให้ทหารมาฝึกปรือแถวบริเวณจังหวัดสระแก้วเพื่อจะสู้รบกับเขมร เมื่อมีการฝึกทหารเหล่านั้นพบว่าล้วนเป็นชายหนุ่มที่อยู่ในวัยกำยำ หรือวัยฉกรรจ์ส่วนตำนานฉบับที่สอง อ้างความเกี่ยวข้องกับสมเด็จพระเจ้าตากสิน กล่าวว่ากร่อนมาจากคำว่า "เขาฉอกัณฑ์" ซึ่งมีที่มาจากชื่อพิธีฉอกัณฑ์ อันเป็นพิธีตัดไม้ข่มนาม เชื่อกันว่าใน พ.ศ. 2310 สมเด็จพระเจ้าตากสินได้มาทำพิธีตัดไม้ข่มนามที่นี่ ก่อนทำศึกรวบรวมแผ่นดินกอบกู้บ้านเมือง จนสำเร็จและปราบดาภิเษกขึ้นเป็นพระเจ้าแผ่นดิน
แจ็ก ดองการ์รา

แจ็ก โจเซฟ ดองการ์รา (เกิด 18 กรกฎาคม ค.ศ. 1950) เป็นนักวิทยาศาสตร์คอมพิวเตอร์ และนักคณิตศาสตร์ชาวอเมริกัน เขาเป็นอาจารย์พิเศษด้านวิทยาศาสตร์คอมพิวเตอร์ของมหาวิทยาลัยในสหรัฐ สาขาวิศวกรรมไฟฟ้าและวิทยาการคอมพิวเตอร์ที่มหาวิทยาลัยเทนเนสซี เขาดำรงตำแหน่งเจ้าหน้าที่วิจัยพิเศษในสาขาวิทยาการคอมพิวเตอร์และคณิตศาสตร์ที่ห้องปฏิบัติการแห่งชาติโอ๊กริดจ์ สมาชิกทัวริงในสาขาคณิตศาสตร์ที่มหาวิทยาลัยแมนเชสเตอร์ และเป็นผู้ช่วยศาสตราจารย์และอาจารย์ในสาขาวิทยาการคอมพิวเตอร์ที่มหาวิทยาลัยไรซ์ เขาทำหน้าที่เป็นอาจารย์ที่สถาบันการศึกษาขั้นสูงมหาวิทยาลัยเท็กซัสเอแอนด์เอ็ม (2014–2018) เขาเป็นผู้อำนวยการผู้ก่อตั้งห้องปฏิบัติการนวัตกรรมการคำนวณที่มหาวิทยาลัยเทนเนสซี เขาได้รับรางวัลทัวริงใน ค.ศ. 2021
การศึกษา.
ดองการ์ราสำเร็จการศึกษาระดับปริญญาตรี คณะวิทยาศาสตร์ สาขาคณิตศาสตร์จากมหาวิทยาลัยรัฐชิคาโก ใน ค.ศ. 1972 และใน ค.ศ. 1973 ระดับปริญญาโทสาขาวิทยาการคอมพิวเตอร์ จากสถาบันเทคโนโลยีอิลลินอยส์ ใน ค.ศ. 1980 เขาได้สำเร็จการศึกษาในระดับปริญญาเอกสาขาคณิตศาสตร์ประยุกต์จากมหาวิทยาลัยนิวเม็กซิโก ภายใต้อาจารย์ที่ปรึกษา คลีฟ โมเลอร์ 
การวิจัยและอาชีพ.
ดองการ์ราทำงานที่ห้องปฏิบัติการแห่งชาติอาร์กอนน์จนถึง ค.ศ. 1989 เขาดำรงตำแหน่งเป็นนักวิทยาศาสตร์ชำนาญการ เขาเชี่ยวชาญในอัลกอริทึมเชิงจำนวนในพีชคณิตเชิงเส้น การคำนวณคู่ขนาน การใช้สถาปัตยกรรมคอมพิวเตอร์ขั้นสูง หลักการเขียนโปรแกรม และเครื่องมือสำหรับเครื่องคณิตกรณ์แบบขนาน งานวิจัยของเขายังเกี่ยวกับการพัฒนา การทดสอบ และการจัดทำเอกสารซอฟต์แวร์ทางคณิตศาสตร์คุณภาพสูง เขามีส่วนในการออกแบบและการประยุกต์ใช้งานแพ็กเกจซอฟต์แวร์โอเพนซอร์ซ อาทิ EISPACK, ลินแพ็ก, พีชคณิตเชิงเส้นพืั้นฐานโปรแกรมย่อย (BLAS) แพ็กเกจพีชคณิตเชิงเส้น (LAPACK), ScaLAPACK, เครื่องจักรคู่ขนานเสมือน (PVM), อินเทอร์เฟซส่งผ่านข้อความ (MPI), เน็ตโซลฟ์, ท็อป500, ซอฟต์แวร์พีชคณิตเชิงเส้นปรับอัตโนมัติ (ATLAS), ไฮเพอร์ฟอร์มานซ์คอนจังชันเกรเดียน (HPCG) และ อินเทอร์เฟซประสิทธิภาพการโปรแกรมแอปพลิเคชัน (PAPI) ไลบรารีเหล่านี้มีความแม่นยำในด้านอัลกอริธึมเชิงตัวเลขพื้นฐาน ตลอดจนความน่าเชื่อถือและประสิทธิภาพของซอฟต์แวร์ พวกเขาให้ประโยชน์แก่ผู้ใช้ในวงกว้างมากผ่านการรวมเข้ากับซอฟต์แวร์ ได้แก่ แมตแล็บ, เมเพิล, วุลแฟรมแมทเทแมทิคา, กนูอ็อกเตฟ, ภาษาอาร์, ไซไพ และอื่น ๆ 
เขา ร่วมกับอิริก กรอซซ์เป็นผู้บุกเบิกการเผยแพร่รหัสโอเพนซอร์ซเชิงตัวเลขผ่านทางอีเมลและเว็บซึ่งรวบรวมไว้ในเน็ตลิบ เขาได้ตีพิมพ์บทความ เอกสาร รายงาน และบันทึกเชิงเทคนิคราว 300 เล่ม และเป็นผู้เขียนร่วมของหนังสือหลายเล่ม เขาร่วมงานกับห้องปฏิบัติการแห่งชาติโอ๊กริดจ์ และมหาวิทยาลัยแมนเชสเตอร์ ซึ่งเขาทำหน้าที่เป็นสมาชิกทัวริงตั้งแต่ ค.ศ. 2007
รายชื่อบุคคลในยุคสามก๊ก (ผ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ผ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
พระราชวังแลมเบธ

พระราชวังแลมเบธ (อังกฤษ: Lambeth Palace) เป็นที่พำนักในลอนดอนอย่างเป็นทางการของอาร์ชบิชอปแห่งแคนเทอร์เบอรี ตั้งอยู่ทางเหนือของย่านแลมเบธ ในกรุงลอนดอน บนฝั่งใต้ของแม่น้ำเทมส์ และอยู่ห่างพระราชวังเวสต์มินสเตอร์ ที่อยู่คนละฝั่งแม่น้ำไปทางทิศตะวันออกเฉียงใต้ประมาณ 400 หลา (370 เมตร)
ประวัติ.
ในขณะที่ที่พำนักเดิมของอาร์ชบิชอปแห่งแคนเทอร์เบอรีอยู่ที่แคนเทอร์เบอรี เคนต์ แต่เดิมสถานที่แห่งนี้เรียกว่าคฤหาสน์แห่งแลมเบธหรือบ้านแลมเบธ ซึ่งมุขมณฑลซื้อไปเมื่อราวปี 1200 และนับแต่นั้นมาก็ทำหน้าที่เป็นบ้านพักของอาร์ชบิชอปในลอนดอน
ตลอดประวัติศาสตร์อันยาวนาน พระราชวังแลมเบธได้ผ่านเหตุการณ์สำคัญและมีบทบาทสำคัญในทั้งกิจการทางศาสนาและการเมืองของอังกฤษ เป็นสถานที่พำนัก การสักการะ และการบริหารงานของอาร์คบิชอป และยังเป็นสถานที่พบปะสำหรับสภาและการประชุมคริสตจักรที่สำคัญอีกด้วย
ในช่วงการปฏิรูปศาสนาในอังกฤษในศตวรรษที่ 16 พระราชวังแลมเบธได้กลายเป็นศูนย์กลางของการโต้เถียงอาร์ชบิชอป เช่น โธมัส แครนเมอร์ และวิลเลียม ลอด ซึ่งมีบทบาทสำคัญในการก่อตั้งคริสตจักรแห่งอังกฤษ อาศัยอยู่ที่พระราชวังและทำการตัดสินใจครั้งสำคัญที่จะมีอิทธิพลต่ออนาคตของคริสตจักร
พระราชวังแห่งนี้ยังเป็นสถานที่หลบภัยและสถานที่ศักดิ์สิทธิ์ในช่วงที่เกิดเหตุการณ์ความไม่สงบทางการเมือง เป็นที่พักพิงแก่บุคคลสำคัญ เช่น พระคาร์ดินัลเรจินัลด์ โพล และอาร์ชบิชอปวิลเลียม ลอด เมื่อพวกเขาเผชิญกับการข่มเหง
ในช่วงสงครามโลกครั้งที่สอง พระราชวังแลมเบธได้รับความเสียหายอย่างหนักในช่วงสงครามสายฟ้าแลบ ส่งผลให้ห้องโถงใหญ่และห้องสวดมนต์ได้รับความเสียหายอย่างรุนแรง แต่ภายหลังก็ได้รับการบูรณะให้กลับมาดังเดิม
ตลอดหลายศตวรรษที่ผ่านมา พระราชวังแลมเบธได้รับการบูรณะและขยายหลายครั้ง โดยมีรูปแบบสถาปัตยกรรมที่แตกต่างกัน สะท้อนให้เห็นถึงรสนิยมและความต้องการของผู้อยู่อาศัยที่เปลี่ยนแปลงไป 
ในปัจจุบัน พระราชวังแลมเบธยังคงเป็นที่ประทับอย่างเป็นทางการของอาร์ชบิชอปแห่งแคนเทอร์เบอรีและ ยังคงเป็นสัญลักษณ์สำคัญของมรดกและอิทธิพลของคริสตจักรแองกลิคัน โดยจะเปิดให้ประชาชนเข้าชมเป็นครั้งคราว โดยให้ผู้เยี่ยมชมได้สำรวจห้องประวัติศาสตร์และเรียนรู้เพิ่มเติมเกี่ยวกับบทบาทที่สำคัญในประวัติศาสตร์อังกฤษ
โมร์เฆแซแฮร์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โมร์เฆแซแฮร์ (หรือ รูปอักษรโรมัน "Morgh-e Sahar", แปลว่า "นกยามอรุณ" หรือ "นกเวลาเช้า") เป็นเพลง "แทสนีฟ" ที่นิยมขับร้องในการประท้วงต่อต้านความอยุติธรรม ระบอบเผด็จการ และทรราชย์ในประเทศอิหร่าน และมักได้รับยกให้เป็น "เพลงสรรเสริญ" การต่อสู้เพื่ออิสรภาพในอิหร่าน เพลงนี้ประพันธ์เนื้อร้องโดยโมแฮมแมดแทฆี แบฮอร์ และประพันธ์ดนตรีโดยโมร์เทซอ เนอีดอวูด ในศตวรรษที่ 20 ตอนต้น ร่วมสมัยกับการปฏิวัติรัฐธรรมนูญอิหร่าน เนื้อเพลงใช้กลวิธีอุปลักษณ์โดยกล่าวถึงนกแห่งช่วงเวลารุ่งอรุณที่กำลังเศร้าหมอง ต่อมาในเนื้อเพลงจึงเรียกร้องให้นกที่ถูกขังในกรงนี้ส่งเสียงร้องและบินหนีออกไป เป็นสัญลักษณ์แทนการสิ้นสุดช่วงเวลาแห่งการกดขี่ (ยามกลางคืน) และไปสู่ช่วงเวลาแห่งการปลดแอก (ยามเช้า)
เนื้อเพลงบทแรกได้รับการบรรยายไว้ว่ามีความไพเราะในเชิงถ้อยคำมากกว่า ในขณะที่บทที่สองได้รับการบรรยายไว้ว่า "เกี่ยวกับปัญหาสังคมและการเมือง" เนื้อเพลงบทที่สองนี้ยังถูกสั่งห้ามขับร้องโดยกษัตริย์ชาห์ เรซา ปาห์ลาวี ตั้งแต่ปี 1925 จนกระทั่งถูกโค่นล้มบัลลังก์ในปี 1941 ชาห์ได้สั่งห้ามเพลงนี้หลังตนได้ฟังเพลงนี้ในงานพบปะที่บ้านของรัฐมนตรีคนหนึ่ง บทความในหนังสือพิมพ์ "เคย์ฮอน" ของอิหร่านระบุว่าเนื้อเพลงบทที่สองนี้จะ "ขับร้องกันในงานสังสรรค์ส่วนตัว ที่ซึ่งบรรยากาศอำนวยต่อการถกเถียงเรื่องการเมือง" ในขณะที่เนื้อเพลงบทแรกมักขับร้องกันในที่สาธารณะ
ประวัติศาสตร์.
ศิลปินอาชีพคนแรกที่ขับร้องเพลงนี้ในที่สาธารณะคือ แกแมโรลโมลูก แวซีรี เธอขับร้องเพลงนี้ในการแสดงขับร้องอย่างเป็นทางการครั้งแรกของเธอในปี 1924 ที่โรงแรมแห่งหนึ่งในเตหะราน เพลงนี้มีการอัดเสียงครั้งแรกในปี 1927 โดย Iranoddole Helen หรือทอจ เอสแฟฮอนี และหนึ่งในการอัดเสียงชุดแรก ๆ ของเพลงนี้เป็นผลงานของโมลูก แซร์รอบี ต่อมาศิลปินอิหร่านอีกจำนวนมากได้นำเพลงนี้มาขับร้อง รวมถึงแกแมโรลโมลูก แวซีรี, โมแฮมแมดเรซอ แชแจรียอน, เลย์ลอ โฟรูแฮร์, โฮมอยูน แชแจรียอน, แฟร์ฮอด เมฮ์รอด, แชคีลอ, โมฮ์เซน นอมจู, เรซอ ซอเดฆี และแฮงกอเม แอแฆวอน
เพลงนี้ถูกมองว่าเป็นเพลงยอดนิยมและเพลง "เอกลักษณ์" ของโมแฮมแมดเรซอ แชแจรียอน นักร้องอาวุโสซึ่งยังเป็นบุคคลสาธารณะที่มีบทบาทเรียกร้องประชาธิปไตยในอิหร่านมายาวนาน เขาจะขับร้องเพลงนี้ปิดท้ายในงานแสดงดนตรีของเขาทุกงาน เมื่อเขาเสียชีวิตในปี 2020 ฝูงชนจำนวนมากได้มารวมตัวกันที่โรงพยาบาลแจมที่ซึ่งเขาเข้ารับการรักษา ฝูงชนได้ร่วมกันขับร้องเพลง "โมร์เฆแซแฮร์" และกล่าวคำขวัญต่อต้านเผด็จการในอิหร่าน ก่อนที่จะถูกเจ้าหน้าที่เข้ามาใช้กำลังเพื่อสลายฝูงชน
อิตาเลียนตริโปลิเตเนีย

แม้ว่าการต่อต้านอาณานิคมของอิตาลีจะแพร่หลายน้อยกว่าในตริโปลิเตเนียมากกว่าไซเรไนกา (ซึ่งเป็นการทำสงครามกองโจรครั้งใหญ่) กลุ่มต่อต้านได้ก่อตั้งสาธารณรัฐตริโปลิเตเนียขึ้นในปี 1918 แม้ว่าจะไม่ประสบความสำเร็จในการสถาปนาสาธารณรัฐ แต่ก็แสดงให้เห็นถึงความพยายามที่จะต่อต้านอาณานิคม โดยอาณานิคมของอิตาลีแห่งนี้ได้ก่อตั้งโครงการโครงสร้างพื้นฐานต่างๆ ขึ้น โดยเฉพาะอย่างยิ่งถนนและทางรถไฟ โบราณคดีเป็นลักษณะสำคัญอีกประการหนึ่งของการเข้ามาของอิตาลีในตริโปลิเตเนีย เนื่องจากอิตาลีมุ่งความสนใจไปที่การขุดค้นในเมืองเก่าของจักรวรรดิโรมัน
อาร์ทีเอส (รถดีเซลราง)

อาร์ทีเอส (RTS) เป็นรถดีเซลรางตัวถังสแตนเลสสตีลรุ่นแรกของการรถไฟแห่งประเทศไทย ใช้สำหรับการทำขบวนขบวนรถชานเมืองสายแม่กลองโดยเฉพาะ สั่งซื้อจากบริษัท Tokyu Car Corporation , ประเทศญี่ปุ่น ตั้งแต่ปี พ.ศ. 2514 และ ปลดประจำการทั้งหมดในปี พ.ศ.2553 
อาร์ทีเอส (RTS) ยังเป็นต้นแบบให้รถดีเซลราง และ รถโดยสารรุ่นต่อ ๆ มา เปลี่ยนมาใช้ตัวถังที่ทำจากสแตนเลสสตีล
ประวัติ.
หลังจากการมาถึงของรถดีเซลรางรุ่นใหม่ ๆ ซึ่งมีประสิทธิภาพการใช้งานที่ดี และคล่องตัวกว่าการใช้รถจักลาก ประกอบกับความต้องการรถโดยสารใหม่มาทดแทนรถโดยสารรุ่นเก่า ในทางรถไฟสายชานเมืองแม่กลอง ที่ต้องการความคล่องตัวในการใช้งาน การรถไฟแห่งประเทศไทย จึงได้จัดหารถดีเซลรางรุ่นใหม่ สำหรับการทำขบวนขบวนรถชานเมืองสายแม่กลองโดยเฉพาะโดยได้ออกมาเป็น อาร์ทีเอส (RTS) 
รถดีเซลรางรุ่นนี้ต่างจากรถรุ่นอื่น ๆ ในยุคนั้นอย่างมากเพราะตัวถังประกอบขึ้นมาจากเหล็กกล้าไร้สนิม หรือ สแตนเลสสตีล เพื่อรองรับสภาพการใช้งานในสายชานเมืองแม่กลอง ที่มีเส้นทางใกล้ทะเล และ นาเกลือ ป้องกันการกัดกร่อนตัวถังจากไอเค็มของน้ำทะเล ที่มักจะเกิดปัญหาตัวรถผุกร่อนและเกิดสนิม ในรถรุ่นก่อน ๆ ที่ใช้ตัวถังที่เป็นเหล็กกล้าธรรมดา
การมาถึงของ อาร์ทีเอส (RTS) ทำให้เป็นต้นแบบให้รถดีเซลราง และ รถโดยสารรุ่นต่อ ๆ มา เปลี่ยนมาใช้ตัวถังที่ทำจากสแตนเลสสตีล เพื่อความคงทนและอายุการใช้งานตัวถังที่นานยิ่งขึ้น 
อาร์ทีเอส (RTS) เริ่มหมดสภาพ และ ถยอยปลดระวาง ตั้งแต่ช่วงประมาณปี พ.ศ. 2543 - 2553 ปัจจุบัน อาร์ทีเอส (RTS) ปลดระวางทั้งหมด และ ย้ายไปจอดตามย่านสถานีต่าง ๆ ตั้งแต่ พ.ศ.2553 แม้จะปลดระวางนานแล้วแต่ตัวถังที่ทำจากสแตนเลสสตีลยังคงสภาพเดิมตามที่ออกแบบไว้ 
ทดลองใช้งานบนเส้นทางสายหลัก.
ราวปี พ.ศ.2520 - 2521 การรถไฟแห่งประเทศไทยได้ทดลองนำ อาร์ทีเอส (RTS) มาทดลองใช้งานบนเส้นทางสายหลักช่วงเวลาสั้น ๆ เพื่อวิ่งประเมินผลต่าง ๆ สำหรับการจัดหารถดีเซลรางรุ่นใหม่ จนได้มาเป็นต้นแบบให้รถดีเซลราง ทีเอชเอ็น (THN) ในเวลาต่อมา 
ภายหลัง อาร์ทีเอส (RTS) ก็นำกลับไปใช้งานใน สายวงเวียนใหญ่ - มหาชัย 
การใช้งาน.
อาร์ทีเอส (RTS) เคยใช้งานร่วมกับ เอ็นเคเอฟ (NKF) อยู่ช่วงนึง แต่ประสบปัญหาปิดประตูไม่ได้ ต้องวิ่งทำขบวนแบบเปิดประตูทิ้งไว้
เอี่ยงลอง

เอี่ยงลอง (ทศวรรษ 160-ค.ศ. 247) มีชื่อในภาษาจีนกลางว่า เซี่ยง หล่าง  ชื่อรอง จฺวี้ต๋า  เป็นขุนนางและบัณฑิตของรัฐจ๊กก๊กในยุคสามก๊กของจีน เดิมรับใช้ขุนศึกเล่าเปียวและเล่าปี่ (ภายหลังเป็นจักรพรรดิผู้สถาปนารัฐจ๊กก๊ก) ในช่วงปลายยุคราชวงศ์ฮั่นตะวันออก ในปี ค.ศ. 243 เอี่ยงลองลาออกจากราชการและใช้ชีวิตที่เหลือกับการอ่าน การเขียน การตรวจสอบ และการเรียบเรียงตำราต่าง ๆ เมื่อถึงเวลาที่เอี่ยงลองเสียชีวิตในปี ค.ศ. 247 เอี่ยงลองก็เป็นหนึ่งในนักสะสมตำราที่สำคัญที่สุดในยุคนั้นและมีอิทธิพลต่อบัณฑิตในชั้นหลังหลายคน เอี่ยงลองเป็นอาของเฮียงทงขุนพลจ๊กก๊ก
การรับราชการช่วงต้น.
เอี่ยงลองเป็นชาวอำเภอยี่เซง (宜城 "อี๋เฉิง") เมืองซงหยง (襄陽 "เซียงหยาง") ซึ่งปัจจุบันคือนครอี๋เฉิง มณฑลหูเป่ย์ เอี่ยงลองในวัยเยาว์เป็นลูกศิษย์ของสุมาเต๊กโชร่วมกับชีซี ฮันสง และบังทอง ทั้งหมดเป็นมิตรสนิทสนมกัน เอี่ยงลองได้รับการแต่งตั้งจากเล่าเปียวให้เป็นนายอำเภอหลินจฺวี่ (臨沮長 "หลินจฺวี่จ่าง") หลังเล่าเปียวเสียชีวิต เอี่ยงลองเข้ามารับใช้เล่าปี่
เลขแฟรแนล

ในทางทัศนศาสตร์ เลขแฟรแนล (Fresnel number) เป็นปริมาณไร้มิติที่มักปรากฏในทฤษฎีการเลี้ยวเบน เลขแฟรแนลตั้งชื่อตามนักฟิสิกส์ชาวฝรั่งเศส โอกุสแต็ง-ฌ็อง แฟรแนล
สมมติว่าคลื่นแสงที่ปล่อยออกมาจากแหล่งกำเนิดคลื่นแสงถูกฉายรังสีบนแผ่นกั้นทึบแสงที่มีรูรับแสง ด้านหลังแผ่นกั้นมีหน้าจอแสดงรูปแบบการแทรกสอด เลขแฟรแนล <math>F</math> สำหรับระบบเชิงแสงนี้จะคำนวนได้โดย
 <math>F\ \stackrel{def}{=}\ \frac{a^{2}}{L \lambda}</math>
โดยในที่นี้ <math>a</math> คือขนาดของรูรับแสง (เช่น รัศมี) <math>L</math> คือระยะห่างระหว่างรูรับแสงกับหน้าจอ <math>\lambda</math> คือความยาวคลื่นของคลื่นแสงที่ตกกระทบ
ที่ค่า <math>F</math> แตกต่างกัน ทฤษฎีการเลี้ยวเบนสามารถแบ่งออกเป็นสองกรณีพิเศษดังนี้:
การสมมติ <math>F \gg 1</math> สามารถประยุกต์ใช้ทฤษฎีทัศนศาสตร์เชิงเรขาคณิตได้
เลเซอร์.
เลขแฟรแนลสามารถใช้เพื่ออธิบายคุณสมบัติการทำงานของเลเซอร์ ในที่นี้ <math>L</math> คือความยาวของช่องสั่นพ้อง เนื่องจากช่องสั่นพ้องแคบลง ลำแสงในโหมดที่อันดับสูงจึงมีแนวโน้มที่จะถูกลดทอนลงโดยผนังช่องของช่องสั่นพ้อง ดังนั้นเลเซอร์ที่มีเลขแฟรแนลต่ำกว่าจึงมีแนวโน้มที่จะสร้างลำแสงในโหมดอันดับต่ำมากกว่า
พักตร์พิไล ทวีสิน

แพทย์หญิง พักตร์พิไล ทวีสิน (เกิด 29 มกราคม พ.ศ. 2505) ชื่อเล่น อ้อม เป็นแพทย์ด้านเวชศาสตร์และนักธุรกิจชาวไทย ภริยาเศรษฐา ทวีสิน อดีตนายกรัฐมนตรีไทย คนที่ 30 และอดีตประธานคณะกรรมการคณะคู่สมรสคณะรัฐมนตรี
ชีวิตช่วงต้น.
แพทย์หญิง พักตร์พิไล ทวีสิน (สกุลเดิม ปลัดรักษา) เกิดเมื่อวันที่ 29 มกราคม พ.ศ. 2505 ที่กรุงเทพมหานคร เป็นบุตรสาวของพลตํารวจโท ผ่อน ปลัดรักษา อดีตผู้บัญชาการตำรวจภูธรภาค 3 กับอุดมศรี ปลัดรักษา (สกุลเดิม รามอินทรา) มีพี่น้องอีก 4 คน เธอเป็นหลานตาของพลตํารวจโท พระรามอินทรา (ดวง จุลัยยานนท์) อดีตอธิบดีกรมตำรวจ คนที่ 6 และอดีตปลัดกระทรวงมหาดไทยคนที่ 11 อีกทั้งคุณหญิงปานใจ รามอินทรา ยายของเธอยังเป็นป้าของคุณหญิงวิมล ศิริไพบูลย์ อีกด้วย
พักตร์พิไลสำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ปริญญาตรีแพทยศาสตรบัณฑิต จากคณะแพทยศาสตร์ จุฬาลงกรณ์มหาวิทยาลัย
การทำงาน.
พักตร์พิไลเคยทำงานที่ราชเทวีคลินิก ปัจจุบันเป็นแพทย์ประจำศูนย์ส่งเสริมสุขภาพไวทัลไลฟ์ โรงพยาบาลบำรุงราษฎร์ และยังเป็นผู้ก่อตั้ง เอส เมดิคัล สปา นอกจากนี้เธอยังเคยเป็นกรรมการสมาคมเวชสําอางและศัลยศาสตร์ผิวพรรณแห่งประเทศไทยด้วย
และยังดำรงตำแหน่ง ประธานบริหารกิตติมศักดิ์หลักสูตร บัณฑิตศึกษา วิทยาลัยการแพทย์แบบบูรณาการ มหาลัยธุรกิจบัณฑิตย์ [] 
เป็นผู้ร่วมก่อตั้งและอาจารย์ประจำหลักสูตร บัณฑิตศึกษา สาขาวิทยาการชะลอวัยและฟื้นฟูสุขภาพ และสาขาวิทยาการเวชศาสตร์ความงาม วิทยาลัยการแพทย์แบบบูรณาการ มหาลัยธุรกิจบัณฑิตย์ []
หลังจากเศรษฐา ทวีสิน คู่สมรสของเธอดำรงตำแหน่งนายกรัฐมนตรี เธอได้ดำรงตำแหน่งประธานคณะกรรมการคณะคู่สมรสคณะรัฐมนตรี และมีการประชุมคณะดังกล่าวนัดแรกเมื่อวันที่ 30 ตุลาคม พ.ศ. 2566 ณ บ้านพิษณุโลก
ชีวิตส่วนตัว.
พักตร์พิไลสมรสกับเศรษฐา ทวีสิน เมื่อปี พ.ศ. 2532 มีบุตรด้วยกัน 3 คน ทุกวันจะใช้เวลาส่วนหนึ่งในการออกกำลังกาย
ไซเรไนกาของอิตาลี

ไซเรไนกาของอิตาลี  เป็นรัฐอาณานิคมของราชอาณาจักรอิตาลี ปัจจุบันเป็นส่วนหนึ่งทางทิศตะวันออกของลิเบีย ดำรงอยู่ตั้งแต่ปี 1911 ถึง 1934 เป็นหนึ่งในดินแดนที่อิตาลีได้ยึดครองจากจักรวรรดิออตโตมันในช่วงสงครามอิตาลี-ตุรกี ในปี 1911 ได้มีการผนวกเข้ากับอิตาเลียนตริโปลิเตเนีย
อาณาเขตของทั้งสองอาณานิคมบางครั้งเรียกว่า ลิเบียของอิตาลี หรือ แอฟริกาเหนือของอิตาลี ทั้งสองชื่อยังคงมีการใช้หลังจากการรวมอาณานิคม โดยอิตาเลียนลิเบียเป็นชื่ออย่างเป็นทางการ 
ในปี 1923 กลุ่มกบฏชนพื้นเมืองที่เกี่ยวข้องกับนิกายเซนุสซีได้จัดตั้งขบวนการต่อต้านการตั้งอาณานิคมของอิตาลีในลิเบีย ซึ่งถูกปราบปรามโดยกองทัพอิตาลีในปี 1932 เรียกว่า "การทัพเพื่อความสงบ" ซึ่งส่งผลให้มีผู้เสียชีวิตเป็นสัดส่วนหนึ่งในสี่ของประชากรในท้องถิ่นของไซเรไนกา
ในปี 1934 อาณานิคมนี้ก็กลายเป็นส่วนหนึ่งของอิตาเลียนลิเบีย
ซีเมอง เดอนี ปัวซง

ซีเมอง เดอนี ปัวซง ([si.me.ɔ̃ də.ni pwa.sɔ̃], 21 มิถุนายน 1781 - 25 เมษายน 1840) เป็น นักคณิตศาสตร์ นักภูมิศาสตร์ และ นักฟิสิกส์ ชาวฝรั่งเศส ซึ่งเป็นที่รู้จักอย่างดีจากเรื่อง การแจกแจงปัวซง และ สมการปัวซง
ชีวประวัติ.
ปัวซงเกิดที่ปีตีวีเย แต่เดิมพ่อของเขาต้องการให้เขาเรียนแพทยศาสตร์ แต่เขาเป็นคนงุ่มง่ามและไม่สนใจวิชาแพทย์ ดังนั้นเขาจึงเปลี่ยนมาเรียนคณิตศาสตร์ ใน ปี 1798 เขาเข้าเรียนที่โรงเรียนโพลีเทคนิค และศึกษาพีชคณิตกับโฌแซ็ฟ-หลุยส์ ลากร็องฌ์ และ ปีแยร์-ซีมง ลาปลัส ใน ปี 1802 เขาสืบทอดตำแหน่งศาสตราจารย์ของโรงเรียนโพลีเทคนิคต่อจากโฌแซ็ฟ ฟูรีเย และได้ดำรงตำแหน่งจนถึงปี 1806
ใน ปี 1808 และ 1809 ปัวซงตีพิมพ์บทความหลายฉบับใน รายงานการประชุมของสถาบันวิทยาศาสตร์ฝรั่งเศส ซึ่งถือเป็นความสำเร็จครั้งสำคัญ ในงานตีพิมพ์ ในปี 1808 เขาได้อธิบายการเคลื่อนที่ของดาวเคราะห์ และพยายามที่จะหาคำตอบของปัญหาที่เสนอขึ้นโดยลาปลัสและลากร็องฌ์ และยังได้อธิบายเพิ่มเติมอีกใน และ ในปี 1809 หลังจากนั้นในปี 1811 เขาได้ตีพิมพ์การบรรยายสองเล่มที่โรงเรียนโพลีเทคนิค
ในปี 1818 ปัวซงได้รับเลือกให้เป็นภาคีสมาชิกราชสมาคมแห่งลอนดอน และได้รับเหรียญรางวัลโคพลีย์ ในปี 1832
จาโกโม ฟีลิปโป มารัลดี

จาโกโม ฟีลิปโป มารัลดี (21 สิงหาคม ค.ศ. 1665 - 1 ธันวาคม ค.ศ. 1729) หรือ ฌัก ฟีลิป มารัลดี  เป็นนักดาราศาสตร์ ชาวอิตาลีที่ทำงานในประเทศฝรั่งเศส เกิดที่ เปรีนัลโด สาธารณรัฐเจโนวา ประเทศอิตาลี เป็นหลานชายของ โจวันนี โดเมนีโก กัสซีนี ทำงานที่หอดูดาวปารีสตั้งแต่ปี 1687 ถึง 1718 หลานชายของเขาคือ ฌ็อง โดมีนิก มารัลดี ก็เป็นนักดาราศาสตร์เช่นกัน
ในระหว่างปี 1700 ถึง 1718 เขาทำงานร่วมกับกัสซีนีในการจัดทำสารบัญแฟ้มดาวฤกษ์ และตั้งแต่ปี 1672 จนถึง 1719 เขาได้มุ่งไปที่การสังเกตการณ์ดาวอังคาร ความสำเร็จทางดาราศาสตร์ของเขาคือได้แสดงให้เห็นว่าหมวกขั้วโลกของดาวอังคารไม่ได้อยู่เหนือแกนการหมุนของดาวอังคารโดยตรง พิสูจน์ว่าโคโรนาในสุริยุปราคาเป็นปรากฏการณ์ที่เกิดจากดวงอาทิตย์ไม่ใช่ปรากฏการณ์จากพื้นผิวดวงจันทร์ และได้ค้นพบว่าดาว R Hydra เป็นดาวแปรแสง
ในสาขาคณิตศาสตร์ เขาเป็นที่รู้จักจากการพิสูจน์ในปี 1712 ว่ามุมยอดของหน้าของทรงสิบสองหน้ารอมบิกมีค่าเป็น 109 องศา 28 ลิปดา ค่ามุมนี้จึงถูกเรียกว่า "มุมมารัลดี"
ฟร็องซัว อาราโก

โดมีนิก ฟร็องซัว ฌ็อง อาราโก (26 กุมภาพันธ์ 1786 – 2 ตุลาคม 1853) เป็น นักคณิตศาสตร์ นักฟิสิกส์ นักดาราศาสตร์ และ นักการเมือง ชาวฝรั่งเศส ในฐานะนักฟิสิกส์ เขามีผลงานในด้าน ทัศนศาสตร์ และ แม่เหล็กไฟฟ้า ในช่วงแรก ๆ และยังมีผลงานในฐานะนักการเมืองอีกด้วย โดยได้ดำรงตำแหน่งเป็นนายกรัฐมนตรีคนที่ 25 ของฝรั่งเศส
ณัฐรัตน์ นพรัตยาภรณ์

ณัฐรัตน์ นพรัตยาภรณ์ (เกิด 22 มกราคม พ.ศ. 2534) ชื่อเล่น ไอซ์ซึ เป็นนักแสดงและนายแบบชาวไทย มีผลงานสร้างชื่อจากภาพยนตร์เรื่อง "วันสุดท้าย..ก่อนบายเธอ Barney"
ประวัติ.
ณัฐรัตน์ นพรัตยาภรณ์ มีชื่อเล่นว่า ไอซ์ซึ เกิดเมื่อวันที่ 22 มกราคม พ.ศ. 2534 จบการศึกษาระดับมัธยมศึกษาจากโรงเรียนเทพศิรินทร์ (รุ่นที่ 123) และระดับอุดมศึกษาจากคณะรัฐศาสตร์ มหาวิทยาลัยรามคำแหง สาขาการเมืองการปกครอง
การทำงานในวงการบันเทิง.
ไอซ์ซึ ณัฐรัตน์ นพรัตยาภรณ์ เข้าสู่วงการในปี 2553 ขณะอายุได้ 19 ปี เขาเริ่มต้นทำงานในวงการบันเทิงด้วยการเป็นนายแบบที่ประเทศไทย เขาได้ร่วมเดินแบบให้กับแฟชั่นวีคสำคัญในประเทศไทย อาทิ เช่น Bangkok Fashion Week และ Elle Fashion Week รวมถึงถ่ายแบบให้กับหลายนิตยสารชื่อดังในประเทศไทย อาทิ เช่น VOGUE GQ HARPER’S BAZAAR IMAGE ELLEMEN LIPS LOOKER HAMBURGER ฯลฯ 
จากนั้นเขามีชื่อเสียงมากขึ้นจากการที่เขาเป็นคนไทยคนแรกที่ได้เซ็นสัญญาทำงานเป็นนายแบบที่ประเทศเกาหลีใต้ภายใต้สังกัด Agency garten ทำให้เขาได้ร่วมงานเดินแบบในงาน Seoul Fashion Week และถ่ายแบบให้กับนิตยสารชื่อดังหลายเล่มในประเทศเกาหลีใต้ เช่น GQ EQUIRE MAPS MENHEALTH OH!BOY CECI STREETFOOT STYLE-H BLING อีกทั้งเขายังมีงานถ่ายโฆษณาแบรนด์สินค้าในประเทศ เกาหลีใต้ เช่น TOMMY HILFIGER, ADIDAS, LECOQSPORTIF, UMBRO, BELIER
รวมถึงงานด้านการแสดงมิวสิควีดีโอให้กับศิลปินเกาหลีใต้ ได้แก่ MONNI ในเพลง 하얀 어깨 และ HOMME ในเพลง 사랑이 아냐
หลังจากนั้นเขากลับมาเมืองไทยและเซ็นสัญญาเป็นนักแสดงในสังกัดจีทีเอช (จีดีเอชในปัจจุบัน) โดยมีผลงานละครเรื่องแรกคือเรื่อง มาลี เพื่อนรัก..พลังพิสดาร เมื่อปี 2558 โดยรับบทเป็น พี่ไอติม ทำให้เขาได้รับความสนใจเป็นอย่างมากแม้จะเป็นเพียงนักแสดงสมทบบทเล็ก ๆ ทำให้เขาได้มีโอกาสก้าวขึ้นมารับบทพระเอกเต็มตัวครั้งแรกในบท ปุณ เด็กปั๊มหนุ่มหล่อในซีรีส์เรื่อง แก๊สโซฮัก..รักเต็มถัง แสดงคู่กับ ไอซ์-ปรีชญา พงษ์ธนานิกร ออกอากาศในปี 2559 และจากซีรีส์เรื่องนี้ทำให้เขามีชื่อเข้าชิงรางวัลดาวรุ่งชาย ขวัญใจมหาชน จากเวทีมายา มหาชน 2016 
ก่อนจะกลับมารับบท ธาม ในซีรีส์เรื่องไดอารีตุ๊ดซีส์ เดอะซีรีส์ ซีซั่น 2 เมื่อปี 2560 ซึ่งเขาต้องปรับบุคลิกภาพ ฟิตหุ่น ตามมาด้วยบท ปาย นักเขียนการ์ตูนแนวดาร์ก ๆ ในซีรีส์สยองขวัญเรื่องคนประกอบผี เมื่อปี 2561 ซึ่งเขาถึงขั้นลงทุนลดน้ำหนักมากถึง 14 กิโลกรัมเพื่อให้ออกมาสมจริง ในปี 2562 เขาแสดงซีรีส์ถึง 2 เรื่องที่ต่างกันสุดขั้วคือเรื่อง Voice สัมผัสเสียงมรณะ โดยรับบท แทนคุณ ฆาตกรโรคจิตภายใต้หน้ากากทายาทมหาเศรษฐี และ365 วัน บ้านฉัน บ้านเธอ ในบท มาร์ค ซูเปอร์สตาร์หนุ่มแสนอบอุ่น จิตใจดี
ในปี 2565 ณัฐรัตน์ได้แสดงภาพยนตร์เรื่องวันสุดท้าย..ก่อนบายเธอ โดยรับบท อู๊ด และจากภาพยนตร์เรื่องนี้ทำให้เขาสามารถคว้ารางวัลสาขานักแสดงนำชายยอดเยี่ยมจากเวทีคมชัดลึก อวอร์ด ครั้งที่ 19, รางวัลชมรมวิจารณ์บันเทิง ครั้งที่ 31, รางวัลสมาคมผู้กำกับภาพยนตร์ไทย และ รางวัลภาพยนตร์แห่งชาติ สุพรรณหงส์ ครั้งที่ 31 มาครองได้สำเร็จ
ในปี 2566 ณัฐรัตน์ได้แสดงซีรีส์เรื่อง ดีลีต ซึ่งเป็นผลงานที่ทำให้เขาได้รับรางวัลนาฏราช สาขานักแสดงนำชายยอดเยี่ยม(แพลตฟอร์มออนไลน์)
จุดอาราโก

จุดอาราโก (Arago spot) หรือ จุดปัวซง (Poisson spot) หรือ จุดแฟรแนล (Fresnel spot) เป็นจุดสว่างที่ปรากฏตรงกลางเงาเมื่อแหล่งกำเนิดแสงแบบจุดถูกฉายผ่านสิ่งกีดขวางทรงกลม ซึ่งเกิดขึ้นเนื่องจากการเลี้ยวเบนแฟรแนล
ปรากฏการณ์นี้ได้ถูกค้นพบครั้งแรกใน ปี 1723 โดยจาโกโม ฟีลิปโป มารัลดี แต่ในตอนนั้นยังไม่ได้เป็นที่รู้จักนัก
จุดอาราโกมีบทบาททางประวัติศาสตร์ในทฤษฎีที่ว่าแสงเป็นคลื่น โดยใน ปี 1818 ทางสถาบันวิทยาศาสตร์ฝรั่งเศสได้จัดการแข่งขันการสร้างทฤษฎีเพื่ออธิบายคุณสมบัติของแสง โอกุสแต็ง-ฌ็อง แฟรแนล ซึ่งขณะนั้นเป็นวิศวกรหนุ่มได้เข้าร่วมการแข่งขันและส่งทฤษฎีแสงเป็นคลื่นของเขา แต่ซีเมอง เดอนี ปัวซงซึ่งเป็นหนึ่งในผู้สนับสนุนทฤษฎีของไอแซก นิวตันที่ว่าแสงเป็นอนุภาคนั้นเป็นผู้ตัดสินในการแข่งขัน ตามทฤษฎีแสงเป็นคลื่นของปัวซงแล้วได้แสดงให้เห็นว่าจะต้องมีจุดสว่างปรากฏขึ้นตรงกลางเงาของสิ่งกีดขวางวงกลม ซึ่งจากประสบการณ์ในชีวิตประจำวันแล้วไม่เคยมีการค้นพบ ดังนั้นเขาจึงสรุปว่าทฤษฎีแสงเป็นคลื่นของแฟรแนลนั้นผิด อย่างไรก็ตาม ฟร็องซัว อาราโก ซึ่งเป็นหัวหน้าฝ่ายการแข่งขันได้ทำการทดลองจริงและสังเกตปรากฏการณ์จุดสว่างในเงามืดได้สำเร็จ ด้วยการค้นพบนี้ นักวิทยาศาสตร์จำนวนมากจึงยอมรับทฤษฎีแสงเป็นคลื่น และแฟรแนลก็ชนะการแข่งขัน อาราโกยังได้กล่าวถึงในภายหลังว่าปรากฏการณ์นี้ได้ถูกค้นพบตั้งแต่เมื่อศตวรรษก่อนแล้วโดยโฌแซ็ฟ นีกอลา เดอลิล และ จาโกโม ฟีลิปโป มารัลดี
การปรากฏจุดอาราโกสามารถเข้าใจได้ง่ายตามหลักการของเฮยเคินส์ โดยเมื่อแสงส่องสว่างวัตถุกลม ทุกจุดบนเส้นรอบวงของวงกลมจะทำหน้าที่เป็นแหล่งกำเนิดจุดใหม่ เนื่องจากแต่ละจุดอยู่ห่างจากศูนย์กลางของเงาเท่ากัน แสงทั้งหมดจึงเกิดการแทรกสอดแบบเสริมกัน ทฤษฎีนี้สามารถอธิบายการเกิดจุดสว่างภายในเงาได้ ในขณะที่ทั้งทัศนศาสตร์เชิงเรขาคณิต และ ทฤษฎีแสงเป็นอนุภาคไม่สามารถอธิบายการมีอยู่ของจุดอาราโกได้
เส้นโค้งกลอทอยด์

เส้นโค้งกลอทอยด์ (Clothoid curve) เป็น เส้นโค้งในทางคณิตศาสตร์ชนิดหนึ่ง ชื่อเรียกว่า "Clothoid" นี้มาจากชื่อเทพีกลอทอ (Κλωθώ) แห่งเทพนิยายกรีก ผู้หมุนเส้นด้ายแห่งโชคชะตาของมนุษย์ ชื่อนี้ตั้งโดยนักคณิตศาสตร์ชาวอิตาลี แอร์เนสโต เชซาโร ในทางทัศนศาสตร์ เส้นโค้งนี้เรียกอีกอย่างว่า เส้นเวียนก้นหอยอ็อยเลอร์ (Euler spiral) หรือ เส้นเวียนก้นหอยกอร์นูว์ (Cornu spiral) ใช้อธิบายปริพันธ์แฟรแนลในรูปสมการอิงตัวแปรเสริม
ปริพันธ์แฟรแนล

ปริพันธ์แฟรแนล (Fresnel integral) คือ ฟังก์ชันอดิศัยสองฟังก์ชัน "S" ("x") และ "C"("x") ซึ่งนำมาใช้ในทางทัศนศาสตร์ ตั้งชื่อตามโอกุสแต็ง-ฌ็อง แฟรแนล โดยปรากฏเมื่ออธิบายปรากฏการณ์การเลี้ยวเบนแฟรแนล
นิยาม.
ปริพันธ์แฟรแนลถูกนิยามโดยการคำนวณปริพันธ์ดังต่อไปนี้
 <math display="block">\begin{align}
 S(x) &= \int_0^x \sin\left(t^2\right)\,dt = \sum_{n=0}^{\infin}(-1)^n \frac{x^{4n+3}}{(2n+1)!(4n+3)}\\
\end{align}</math>
หากวาด "S"("x") และ "C"("x") ในรูปสมการอิงตัวแปรเสริมก็จะได้เป็นเส้นโค้งกลอทอยด์